Diari Oficial de la Generalitat Valenciana


Sumari del DOGV 10966, del 19-02-2025 (2025/2768)

ACORD de 18 de febrer de 2025, del Consell, pel qual s’autoritza una transferència de crèdit entre línies del capítol VII i programes, de la Conselleria d’Innovació, Indústria, Comerç i Turisme, per import global de 4.000.000,00 euros (Exp. 11.001/25).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10163

Data del DOGV
:   19-02-2025

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2025/2768

CVE
:   KZQX-U-0621-4591

Data del document
:   18-02-2025

Organisme emissor
:   Conselleria d'Hisenda i Economia

Tipus de document
:   Acord

La Conselleria d’Innovació, Indústria, Comerç i Turisme planteja suplementar la dotació inicial de dues línies de capítol VII: la línia S0166 “Atracció de projectes estratègics per a la reindustrialització de la Comunitat Valenciana”, i la línia S1461 “Estratègia per a la reindustrialització de la Comunitat Valenciana (2024-2028)”.

D’una banda, en el cas de la línia S0166, per tal de donar compliment al que es preveu en l’article 2 del Decret 77/2019 per atendre els compromisos provinents de l’exercici anterior, es necessita un suplement de crèdit de 3.538.200,25 euros.

D’altra banda, en el cas de la gestió de la línia S1461, es pretén introduir mesures de foment i incentivació econòmica per a coadjuvar a la reactivació de l’activitat econòmica de les empreses industrials ubicades en els municipis devastats per la DANA, així com a afavorir les actuacions de recuperació i reconstrucció que impulsen les associacions empresarials i les entitats gestores d’àrees industrials, per la qual s’estima oportú incrementar la seua dotació en un import de 461.799,75 euros.

Per al seu finançament, la Conselleria proposa una modificació pressupostària consistent en una transferència de crèdits entre línies de subvenció genèriques dels programes 721A00 “Direcció i Serveis Generals” i 722A00 “Política industrial”, per un import global de 4.000.000,00 euros, i que implica utilitzar els crèdits en situació de disponibilitat de la línia de subvenció S1913 “Pròrroga 2024. Línies nominatives secció 11 Innovació, Indústria, Comerç i Turisme”, en tractar-se de crèdits no afectes a compromisos de gasto i no estar vinculats a finançament condicionat, ni es produeix cap variació en els objectius dels programes pressupostaris 722A00 “Política industrial” i 721A00 “Direcció i Serveis Generals”.

A este efecte, i en virtut del que es disposa en els articles 21 i 23 de la Llei 8/2024 de 27 de desembre, de Pressupostos de la Generalitat per a l'exercici 2024 i l'article 7 del Decret 193/2024 de 23 de desembre, del Consell, pel qual s'establixen els criteris d'aplicació de la pròrroga automàtica dels pressupostos de la Generalitat per a 2024 fins a l'entrada en vigor dels pressupostos per a 2025, a proposta de la Conselleria d'Hisenda i Economia, el Consell, prèvia deliberació,

ACORDA

*Primer*

Autoritzar una minoració de crèdits en l’aplicació pressupostària I17878141.721A00.76632, per import de 4.000.000,00 euros, que afecta la línia de subvenció S1913 “Pròrroga 2024. Línies nominatives secció 11 Innovació, Indústria, Comerç i Turisme” segons el següent detall:

|  |  |  |  |  |
| --- | --- | --- | --- | --- |
| *Codi Línia* | *Denominació* | *Dotació anterior* | *Modificació* | *Dotació actual* |
| S1913 | Pròrroga 2024. Línies nominatives secció 11 Innovació, Indústria, Comerç i Turisme | 83.630.443,00 | -4.000.000,00 | 97.641.186,00 |

  

*Segon*

Autoritzar un increment de crèdits en l’aplicació pressupostària U39183182.722A00.77834, per import de 4.000.000,00 euros, que afecta les línies de subvenció de l’annex de transferències de capital, segons el següent detall:

|  |  |  |  |  |
| --- | --- | --- | --- | --- |
| *Codi Línia* | *Denominació* | *Dotació anterior* | *Modificació* | *Dotació actual* |
| S0166 | Atracció de Projectes Estratègics per a la Reindustrialització de la Comunitat Valenciana | 83.673.283,00 | 3.538.200,25 | 19.302.405,25 |
| S1461 | Estratègia per a la Reindustrialització de la Comunitat Valenciana (2024-2028) | 11.610.382,00 | 461.799,75 | 68.064.092,75 |

  
  

València, 18 de febrer de 2025

Susana Camarero Benítez

Consellera secretària